అద్నాన్ ముఫ్తీ

అద్నాన్ ముఫ్తీ (ఉర్దూ : عدنان مفتی ; జననం 30 డిసెంబర్ 1984) పాకిస్తాన్‌లో జన్మించిన క్రికెటర్, ఆయన యునైటెడ్ అరబ్ ఎమిరేట్స్ జాతీయ క్రికెట్ జట్టు తరపున ఆడాడు. అద్నాన్ ముఫ్తీ 2007 నుండి 2016 వరకు పాకిస్తాన్‌లో 46 ఫస్ట్-క్లాస్, 19 లిస్ట్ ఎ మ్యాచ్‌లు ఆడాడు. ఆయన డిసెంబర్ 2016లో ఆఫ్ఘనిస్తాన్‌తో జరిగిన ట్వంటీ20 ఇంటర్నేషనల్  సిరీస్ కోసం యునైటెడ్ అరబ్ ఎమిరేట్స్ జట్టులో చోటు దక్కించుకున్నాడు. ఆయన 2017 జనవరి 24న స్కాట్లాండ్‌తో జరిగిన మ్యాచ్‌లో యునైటెడ్ అరబ్ ఎమిరేట్స్ తరపున వన్డే ఇంటర్నేషనల్ అరంగేట్రం చేసి తొలి మ్యాచులోనే మ్యాన్ ఆఫ్ ది మ్యాచ్ అవార్డును అందుకున్నాడు. 

అద్నాన్ ముఫ్తీ 2017 ఏప్రిల్ 14న పాపువా న్యూ గినియాతో జరిగిన మ్యాచ్‌లో యునైటెడ్ అరబ్ ఎమిరేట్స్ తరపున టీ20ఐ అరంగేట్రం చేశాడు. ఆయన సెప్టెంబర్ 2017లో ఫస్ట్-క్లాస్ క్రికెట్‌లో తన తొలి సెంచరీని సాధించాడు, 2015–17 ఐసీసీ ఇంటర్ కాంటినెంటల్ కప్‌లో నమీబియాపై యునైటెడ్ అరబ్ ఎమిరేట్స్ తరపున 110 పరుగులు చేశాడు.  ఆయన డిసెంబర్ 2017లో లిస్ట్ ఏ క్రికెట్‌లో తన మొదటి సెంచరీని సాధించాడు, 2015–17 ఐసీసీ వరల్డ్ క్రికెట్ లీగ్ ఛాంపియన్‌షిప్‌లో నేపాల్‌పై యునైటెడ్ అరబ్ ఎమిరేట్స్ తరపున 104 పరుగులు చేశాడు.

అద్నాన్ ముఫ్తీ జనవరి 2018లో 2018 ఐసీసీ వరల్డ్ క్రికెట్ లీగ్ డివిజన్ టూ టోర్నమెంట్ కోసం యునైటెడ్ అరబ్ ఎమిరేట్స్ జట్టులో చోటు దక్కించుకున్నాడు.  ఆయన ఆగస్టు 2018లో 2018 ఆసియా కప్ క్వాలిఫైయర్ టోర్నమెంట్ కోసం యునైటెడ్ అరబ్ ఎమిరేట్స్ జట్టులో చోటు దక్కించుకున్నాడు.

మూలాలు

వర్గం:1984 జననాలు
వర్గం:క్రికెట్ క్రీడాకారులు
వర్గం:పాకిస్తాన్ వ్యక్తులు
వర్గం:పాకిస్తానీ ముస్లింలు
వర్గం:యునైటెడ్ అరబ్ ఎమిరేట్స్ క్రికెట్ క్రీడాకారులు